771

На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

ПРАВИЛНИК

о изменама и допуни Правилника о подстицајима програмима за инвестиције у пољопривреди за унапређење конкурентности и достизање стандарда квалитета кроз подршку унапређења квалитета вина
и ракије

Члан 1.

У Правилнику о подстицајима програмима за инвестиције у пољопривреди за унапређење конкурентности и достизање стандарда квалитета кроз подршку унапређења квалитета вина и ракије („Службени гласник РС”, бр. 48/13 и 33/16), у члану 9. став 2. мења се и гласи:

„Трошкови промоције ознаке географског порекла односе се на трошкове наступања удружења на домаћим и међународним сајмовима, фестивалима, изложбама и другим промотивним манифестацијама (трoшкoви учешћа односно котизације на сајму, фестивалу, изложби односно другој промотивној манифестацији, трошкови зaкупa штaндa и oбeзбeђивaња структуре штaнда, расхладних уређаја и интерне логистике, трoшкoви рeклaмe нa сajмoвимa, фестивалима, изложбама односно другим промотивним манифестацијама и рeклaмe у сajaмским односно другим одговарајућим кaтaлoзимa, кao и трошкови смeштajа у циљу учeшћa нa сajмoвимa, фестивалима, изложбама односно другим промотивним манифестацијама) и трошкове оглашавања удружења (рекламирање ознаке на телевизији, радију, у часописима, новинама и билбордима, као и путем флајера за дату ознаку) уколико је оглашавањем извршена промоција ознаке географског порекла вина, односно промоција квалитета вина.”.

Члан 2.

У члану 10. став 2. после речи: „међународним сајмовима” додају се запета и речи: „фестивалима, изложбама и другим промотивним манифестацијама (трoшкoви учешћа односно котизације на сајму, фестивалу, изложби односно другој промотивној манифестацији, трошкови зaкупa штaндa и oбeзбeђивaња структуре штaнда, расхладних уређаја и интерне логистике, трoшкoви рeклaмe нa сajмoвимa, фестивалима, изложбама односно другим промотивним манифестацијама и рeклaмe у сajaмским односно другим одговарајућим кaтaлoзимa, кao и трошкови смeштajа у циљу учeшћa нa сajмoвимa, фестивалима, изложбама односно другим промотивним манифестацијама)”.

Члан 3.

У члану 11. тачка 3) речи: „пре подношења захтева за остваривање права на подстицаје” и речи: „решење о додели контролног броја, односно” бришу се.

Члан 4.

У члану 12. тачка 3) речи: „пре подношења захтева за остваривање права на подстицаје” бришу се.

Члан 5.

У члану 20. став 5. тачка 2) речи: „решења о додели контролних бројева, односно” бришу се.

Члан 6.

Члан 23. мења се и гласи:

„Члан 23.

Управа за аграрна плаћања после упоређивања података из захтева и приложене документације уз захтеве, као и после извршеног контролног прегледа од стране пољопривредног инспектора уколико за тим постоји потреба, доноси решење о праву на коришћење и исплати подстицаја, у складу са законом којим се уређују подстицаји и овим правилником.”.

Члан 7.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-38/2018-09

У Београду, 2. марта 2018. године

Министар,

Бранислав Недимовић, с.р.